Source: https://www.axanews.ro/mm/s-a-amanat-si-superliga-de-rugby-csm-stiinta-n-a-mai-jucat-un-meci-oficial-de-aproape-cinci-luni.html
Timestamp: 2020-08-08 17:34:11+00:00

Document:
S-A AMÂNAT ȘI SUPERLIGA DE RUGBY – CSM Știința n-a mai jucat un meci oficial de aproape cinci luni | Axa News Maramures
Acasă Din Maramures S-A AMÂNAT ȘI SUPERLIGA DE RUGBY – CSM Știința n-a mai jucat...
S-A AMÂNAT ȘI SUPERLIGA DE RUGBY – CSM Știința n-a mai jucat un meci oficial de aproape cinci luni
Campioana României la rugby, CSM Știința Baia Mare, a disputat ultimul joc oficial în 26 octombrie (20-19, în deplasare cu Steaua București). De atunci au trecut aproape cinci luni și, din cauza stării de urgență, nu se știe când vor reveni „zimbrii” din nou pe teren.
Returul SuperLigii și al Diviziei Naționale de Seniori la rugby au fost amânate până la noi dispoziții ale autorităților. Decizia a fost luată de membrii Colegiul Director al Federației Române de Rugby, care au ținut cont de decretul președintelui României, privind instituirea stării de urgență pe teritoriul României.
„În plus, desfășurarea competițiilor sportive de rugby presupune contactul fizic între sportivi, precum și reunirea mai multor persoane, sportivi, antrenori, arbitri, observatori și alți participanți la activitatea sportivă. Acest fapt ar putea favoriza răspândirea infecției cu Covid-19”, precizează reprezentanții Federației Române de Rugby.
Conform programării inițiale, SuperLiga de rugby ar fi trebuit să se reia în 4 aprilie, cu meciurile etapei a zecea. Din cauza faptului că în campionat joacă un număr impar (șapte) de echipe, CSM Știința avea programat primul meci oficial din acest an în 11 aprilie, în deplasare cu Timișoara Saracens (etapa a 11-a). Aflați pe primul loc în clasament, băimărenii și-au întrerupt și antrenamentele, după ce stadionul „Arena Zimbrilor” a fost închis în urma unei decizii luată de conducerea Complexului Național Sportiv „Lascăr Pană”.
1. CSM Știința 8 8 0 0 306-128 37p
2. Steaua 8 6 0 2 309-132 31p
3. Timișoara 8 5 0 3 301-153 26p
4. “U” Cluj 8 4 0 4 202-295 17p
5. Dinamo 7 2 0 5 154-233 10p
6. Buzău 7 2 0 5 140-238 10p
7. Constanța 8 0 0 8 167-400 1p
amânare rugby
Articolul precedentSTRÂMTURA – Oratoriul „Don Carlo Gnocchi” devine Centru de carantină
Articolul următorEDITORIAL – La Măgoaja, în țara lui Pintea Viteazul
CA-N FILME – Patru maramureșeni săltați de polițiști la scurt timp...
RABLA TAXIURI- Șoferii de taxi speră la un program și în...

References: CSM 
 CSM 
 CSM 
 CSM 
 CSM 
 CSM